ועדת הכנסת, כנסת 25, פרוטוקול מספר 52, 2023-06-05 00:00

אופיר כץ: בוקר טוב לכולם, אני מתכבד לפתוח את ישיבת ועדת הכנסת

אופיר כץ:  היום יום שני, ט"ז בסיון – 5

אופיר כץ: 6

אופיר כץ:  אנחנו נתחיל עם הנושא של בחירת ממלא מקום ליושב ראש הכנסת בעת היעדרו מהארץ

אופיר כץ:  דן, בבקשה

דן מרזוק: יושב ראש הכנסת ייעדר מהארץ מיום רביעי עד יום שני בשעות הבוקר המוקדמות ובהתאם להוראות חוק-יסוד: הכנסת מבקש היושב ראש את אישורה של ועדת הכנסת לקבוע כי בעת היעדרו מן הארץ ימלא את מקומו סגן יושב ראש הכנסת, חבר הכנסת אוריאל בוסו

אופיר כץ: מי בעד, מי נגד, מי נמנע?     

אופיר כץ: בעד – 8  

אופיר כץ: נמנעים – אין  

אופיר כץ: בקשת חה"כ עמית הלוי להקדמת הדיון בהצעת חוק הרשויות המקומיות (בחירות) (תיקון – הזכות להיבחר), התשפ"ג-2023 (פ/3343/25), לפני הקריאה הטרומית

אופיר כץ:  חבר הכנסת הלוי, בבקשה

עמית הלוי: כיוון שיש לא מעט דיסאינפורמציה לגבי החוק הזה וכל מיני רכילויות שאין להן שום בסיס, אני אומר משפט על החוק למרות שהדיון פה הוא רק על הפטור מחובת הנחה

עמית הלוי:  מהותו של החוק הזה, שזה דבר שאני עומד מאחוריו מבחינה מוסרית ומבחינה משטרית, הוא לחזור למצב שהיה לפני 2008, לפני התיקון שעשתה בזמנו קואליציית אולמרט - לאפשר לתושבי רשויות מקומיות לבחור ברשויות שמונה להן ממונה

עמית הלוי:  הערך של 50,000 תושבי טבריה שיבואו לקלפי ויוכלו לבחור את המועמד הטוב בעיניהם צריך להיות הערך המכריע בדמוקרטיה

עמית הלוי:  הנוסח המקורי שאותו כתבתי מלכתחילה התייחס רק לראש מועצה ממונה שהבריא את העיר

עמית הלוי:  הרציונל של התיקון ב-2008 היה לשחרר ראש מועצה ממונה מאינטרסים קצרי טווח כך שהוא יידע שהוא לא מתמודד בפעם הבאה כדי שבאמת יבריא את העיר

עמית הלוי:  יש תיקונים שנעשים בימים אלה בחוק הרשויות המקומיות בוועדה בראשותו של יעקב אשר, כל מיני תיקונים שנוגעים לפנקס הבוחרים, לדברים שונים

עמית הלוי:  אני חושב שעד שפנקס הבוחרים מתפרסם גם החוק הזה צריך להשתנות

עמית הלוי:  אני מבין את הרצון של השלטון המקומי שיצמח מועמד מתוך השלטון המקומי ולא יצנח מלמעלה, זה תמיד נכון וראוי, אבל בסוף, ואני אומר את זה על רקע פניות לא מעטות של תושבי טבריה לאפשר את הבחירה המקסימאלית מבחינתם, זה הערך שצריך להכריע, לכן אני חתום על החוק הזה ועומד מאחוריו

עמית הלוי:  אני אשמח שנקדים את הדיון כדי שיהיה רלוונטי גם לבחירות הקרובות

אופיר כץ: ארבל, בקשה

ארבל אסטרחן: כפי שציין חבר הכנסת עמית הלוי, מציע ההצעה, מדובר בביטול ההגבלה שקיימת היום על האפשרות של יו"ר וחברי ועדה קרואה להתמודד בבחירות

ארבל אסטרחן:  אתם יודעים שבדרך כלל אנחנו לא מתערבים בדיונים של פטור כי הדיון המהותי נעשה בוועדה שדנה בהצעת החוק, אבל פה הנושא של קיצור תקופת ההנחה הוא בעייתי בגלל שמדובר בתיקון לחוק הבחירות כאשר אנחנו נמצאים בתקופת הבחירות לרשויות המקומיות

ארבל אסטרחן:  אנחנו חושבים שהצעת חוק מהסוג הזה לא צריך לקדם במהירות, לא צריך לחוקק לפני הבחירות

ארבל אסטרחן:  אם רוצים לעשות שינוי כזה, וכפי שנאמר כאן עד 2008 הדין היה אחר, אפשר לעשות על זה דיון למערכת הבאה

ארבל אסטרחן:  קושי נוסף שקיים בהצעה הוא העניין של מניע פרסונאלי והשפעה מאוד מצומצמת

עמית הלוי: מה זאת אומרת "מניע פרסונאלי"?      

גדעון סער: אתה בעצמך אמרת את זה

גדעון סער:  אתה בעצמך אמרת טבריה, אתה בעצמך אמרת ראש הוועדה הקרואה של טבריה, אתה בעצמך אמרת פרסונאלי

עמית הלוי: אני לא אמרתי את המילה "פרסונאלי"

גדעון סער: אמרת בכל הדרכים חוץ מלהגיד את המילה הזאת

עמית הלוי: הכוונה בפרסונאלי היא שזה מיועד לאדם מסוים

עמית הלוי:  התיקון פה הוא תיקון עקרוני

משה טור פז: הוא מיועד לעיר מסוימת

עמית הלוי: פרסונאלי זה כשיש אדם מסוים שרק אליו נועד החוק

עמית הלוי:  אני מוקף בשטויות ובשקרים גסים בשבועיים האחרונים

עמית הלוי:  אמרו שמישהו מש"ס פנה אלי

עמית הלוי:  מעולם אף אחד מאנשי ש"ס לא פנה אלי בנושא וביקש שאחתום

עמית הלוי:  אריה דרעי מעולם לא פנה אלי באף נושא, גם לא בנושא הזה

עמית הלוי:  כשהייתי בסיור בטבריה בנוגע לתחום של ארכיאולוגיה ומורשת, שזה דבר שמעניין אותי, זה עלה על ידי נציגת משרד הפנים, מנהלת המחוז, ואני בכלל לא מכיר אותה

עמית הלוי:  אגב, גם את ראש העיר אני לא מכיר, פגשתי אותו פעם ראשונה בסיור הזה

עמית הלוי:  בגלל המצב של העיר הם ביקשו להאריך את הכהונה

עמית הלוי:  דווקא אני ויו"ר ועדת הפנים אמרנו שזו פעולה שצריכה להיות רק במקרה קיצון

עמית הלוי:  ארבל, אני מבקש שתחזירי בך מהביטוי פרסונאלי

עמית הלוי:  מדובר פה בתיקון עקרוני שחל ומומש בהמון מקרים

משה טור פז: עמית, איך אתה יכול לומר את זה כשאנחנו ארבעה חודשים לפני בחירות?      

עמית הלוי: המניע הוא מניע עקרוני, הוא לא מניע פרסונאלי, הוא לא נוגע לאדם מסוים

עמית הלוי:  אם כבר הוא נוגע ל-50,000 תושבי טבריה שזכותם לבחור את הטוב ביניהם

ארבל אסטרחן: אם החוק הזה היה נחקק אחרי הבחירות הקרובות אפשר היה לדבר על מניע עקרוני, אבל כאן, כפי שצוין, הצעת החוק תאפשר התמודדות בבחירות לאדם אחד שהיום לא יכול להתמודד

עמית הלוי: היא תאפשר ל-50,000 תושבי עיר לבחור בו

עמית הלוי:  למה את מתכוונת כשאת אומרת פרסונאלי?     

ארבל אסטרחן: אני מתכוונת לכך שאדם שהיום לא יכול להתמודד יוכל להתמודד

עמית הלוי: אין עוד ראש מועצה ממונה?     

ארבל אסטרחן: יש

עמית הלוי: אז למה את אומרת אדם אחד?      

ארבל אסטרחן: המציע הוא זה שדיבר על טבריה

ארבל אסטרחן:  יש שני ראשי מועצה ממונה בארץ, אחד בטבריה ואחד ביישוב מסעדה, שם האוכלוסייה מחרימה את הבחירות ולכן מונה יו"ר מועצה ממונה או קרואה

ארבל אסטרחן:  ההצעה עוסקת גם בחברי מועצה שמונו באופן כזה, ויש כאלה שלושה: בבית אריה, באבו גוש ובירכא

ארבל אסטרחן:  עדיין מדובר במספר קטן של אנשים

עמית הלוי: חמש, לא אחד

ארבל אסטרחן: הקושי העיקרי הוא שינוי כללי המשחק כאשר אנחנו נמצאים בתקופת בחירות

אופיר כץ: חבר הכנסת גדעון סער, בקשה

גדעון סער: אני רוצה להגיד שאני מעריך מאוד את בועז יוסף, אני חושב שהוא עשה עבודה טובה בטבריה בתקופת כהונתו כראש הוועדה הקרואה, אבל אני מנקה את כל זה כאשר אני דן בנושא העקרוני

גדעון סער:  היועצת המשפטית דיברה על הבעייתיות ועל כך שמדובר במשהו פרסונאלי

גדעון סער:  הדרך שמציע לנו חבר הכנסת הלוי היא לשנות את כללי הנבדל תוך כדי המשחק, בדקה התשעים

גדעון סער:  תוך כדי התקפה של קבוצה מסוימת אנחנו רוצים לשחרר אותה ממגבלה מסוימת, ומי שהעיד על זה הוא המבקש עצמו כי הוא אמר שעלה לו הרעיון תוך כדי סיור עבודה בטבריה

גדעון סער:  זה מתייחס לטבריה, זה מתייחס לראש הוועדה הקרואה בטבריה

גדעון סער:  כשאתה בא בבקשה לפטור מחובת הנחה שהטעם שלה הוא הבחירות הקרובות וגם מציע תחולה מיידית שבוודאי כרוך בה מרכיב פרסונאלי, זה ממש סותר את מה שאתה אומר

גדעון סער:  מבחינת חקיקה הוועדה חייבת להימנע ממתן פטור להצעה שכזאת

גדעון סער:        עכשיו לתיקון לגופו

גדעון סער:  התיקון לגופו לא נכון, כי ב-2008 כשהכנסת קבעה שראשי ועדות קרואות לא יכולים להתמודד, מה היא בעצם קבעה? שלא יכולים להשתמש במשאב הציבורי הזה, במינוי הזה שניתן, בכוחות שיש להם כראש עירייה בפועל כי הם לא התמודדו וזכו באמון התושבים

גדעון סער:  מדובר באדם שלא מעורב בזירה הפוליטית המקומית, שהוא נטול פניות

גדעון סער:  אם באמצע המירוץ אותו אדם פתאום מחליף את הכובע לכובע של מתמודד, זה דבר שהוא לא תקין

גדעון סער:  אני אגיד לך, אדוני היושב ראש, יש אפילו מגבלות מסוימות שחלות על ראשי רשויות מקומיות מבחינת פרסום ודברים כאלה שלא חלות על ראש ועדה קרואה, כי היחס אליו בדין הוא שונה ב-15 השנים האחרונות

גדעון סער:  גם אם חולקים על דעתי ואומרים שצריך לתת את מקסימום אפשרויות הבחירה לתושבי הרשות, זה יכול להיות רק אחרי מסך בערות, רק בתחולה נדחית, בשום פנים ואופן לא שינוי כללי המשחק באמצע המשחק

גדעון סער:  ספק רב מאוד בעיני אם החוק הזה יעמוד במבחן הביקורת השיפוטית

גדעון סער:  קראתי באמצעי התקשורת שאחת מחברות סיעת הליכוד כתבה שעל דברים שהם הרבה פחות מהצעת החוק הזאת נפתחו חקירות משטרה

גדעון סער:  אני לא משתמש במילים האלו, אבל אני ממש מסופק אם חוק כזה יכול לעמוד במבחן ביקורת שיפוטית

גדעון סער:  עד כמה שאני יודע, ואולי הלשכה המשפטית יודעת יותר, היה ניסיון להשחיל את הנושא הזה במסגרת הסתייגות לחוק אחר בקריאה שנייה שלישית והדבר הזה נדחה על ידי הלשכה המשפטית

גדעון סער:  בטח ובטח לא נכון לאחר שהניסיון ההוא נכשל להביא את זה בדרך הזאת

גדעון סער:  אני מציע לחברי חבר הכנסת עמית הלוי, אם הוא רוצה לשנות את הדין בעניין הזה, ואנחנו נתווכח על זה כי אני אמשיך להתנגד לחוק מהטעמים שבגינו הוא חוקק ב-2008, החקיקה יכולה להיות אחרי אוקטובר השנה, דהיינו אחרי מערכת הבחירות המוניציפאלית הקרובה

אופיר כץ: חבר הכנסת עודד פורר, בקשה

עודד פורר: אני בתמצית אגע בלמה הצעת החוק לא נכונה, אבל קודם כל לעניין הפטור

עודד פורר:  חברת הכנסת טלי גוטליב מהליכוד כתבה בקבוצת הווטסאפ כבר בשבוע שעבר: "חבר הכנסת עמית הלוי הגיש הצעת חוק שבאופן הזוי קיבלה פטור מחובת הנחה בלי שום סיבה הגיונית אלא מסיבות שהשתיקה כנראה יפה להן, הצעת חוק מסוכנת שמבטלת תקופת צינון ליו"ר ועדה ממונה לרוץ לראשות העירייה

עודד פורר:  המשמעות היא שיו"ר ועדת קרואה המכהן בעיריית טבריה יוכל לרוץ בבחירות לראשות עיריית טבריה

עודד פורר:  מה יוצא לעמית לוי מזה, אין לי מושג, ויו"ר הוועדה הקרואה הוא מש"ס"

עודד פורר:  חבר הכנסת עמית הלוי השיב לה שהוא אינו תושב טבריה, שהוא אינו מכיר במועדים הצפויים, אבל זה קצת מפתיע לאור העובדה שחודש קודם הוא ביקר בטבריה ונפגש עם בועז יוסף

עודד פורר:  חברת הכנסת גוטליב לא נשארה חייבת ואמרה: "זו הצעת חוק פרסונאלית פר אקסלנס שקיבלה פטור מחובת הנחה, ויותר לא אוסיף

עודד פורר:  יו"ר ועדה קרואה מונה ונסללה לו דרך להשתמש במנגנון הרשות לטובת הליך הבחירות

עודד פורר:  רשום בפניך שזאת הצעת חוק שערורייתית ואין לי ספק שכוחות חזקים ממך עומדים מאחוריה

עודד פורר:  כולי תקווה שחברינו יפעילו שיקול דעת אמיתי כמתחייב מתפקידם, ולא יצביעו על הצעת החוק הזאת שבמפתיע לא הוגשה על ידי מפלגת ש"ס, דבר שאומר דרשני"

עודד פורר:  לא הסתפקה בזה חברת הכנסת גוטליב ואתמול בקבוצה אחרת שנפתחה לטובת העניין הזה היא כתבה: "חברי ועדת הכנסת שאמורים להצביע על פטור מחובת הנחה בעניין הצעת החוק של עמית הלוי בהקשר לביטול תקופת צינון ליו"ר ועדה ממונה, בהקשר ליו"ר הוועדה הקרואה בטבריה, אנא הפעילו שיקול דעת, אל תהיו מריונטות, אתם מחוקקים

עודד פורר:  אסור בתכלית האיסור לחוקק חוק פרסונאלי הנותן זכות עודפת ליו"ר ועדה קרואה בטבריה

עודד פורר:  על הרבה פחות מזה נפתחו חקירות משטרה

עודד פורר:  גם בעניין הצעת חוק זו הוגשה תלונה ליחידת להב בטענה לשיקולים זרים העומדים בבסיס הצעת החוק"

עודד פורר:  כדי להיות מועמד לרשות מקומית אתה צריך להיות רשום בישוב שישה חודשים לפני מועד הבחירות

עודד פורר:  אתמול נעשתה שליפה ראשונה מספר הבוחרים

עודד פורר:  אני לא יודע מה מופיע שם, אבל בדף הויקיפדיה של ראש הוועדה הקרואה בטבריה כתוב שהוא תושב העיר טבריה

עודד פורר:  האם ייתכן שבועז יוסף צפה פני עתיד ודאג לשנות את כתובתו לטבריה כדי שלכשישונה החוק הוא יוכל להיות מועמד? יש פה הרבה מאוד דברים שמצריכים בדיקה

עודד פורר:  אני מציע שלא תתנו פה את הפטור מחובת הנחה

עודד פורר:  אתם רוצים להעביר הצעת חוק? נקיים דיונים עניינים על כמה היא הזויה, לא נכונה ואין מקום לה, בלי שום קשר לעניין טבריה אלא באופן כללי

עודד פורר:  ברור לחלוטין שעצם קידום החוק בדהירה עכשיו מהווה קידום של חוק פרסונאלי

אופיר כץ: הוויכוח פה הוא רק על הפטור

אופיר כץ:  יהיו ויכוחים בוועדה עצמה

אופיר כץ:  אני לא מסכים שיפגעו בשמו הטוב של עמית

עודד פורר: לא אמרתי כלום על עמית, אני רק מצטט

אופיר כץ: עמית הוא אחד האנשים הישרים וההגונים שאני מכיר פה במשכן, הוא לא עושה דברים עקומים, הוא לא משקר

אופיר כץ:  הדביקו עליו כל מיני דברים שאני לא רוצה לחזור עליהם

אופיר כץ:  הלוואי והרבה חברי כנסת היו ישרים והגונים כמו חבר הכנסת עמית הלוי

אופיר כץ:  אני ממש לא מקבל את כל האשמות וההטחות שמפנים כלפיו

אופיר כץ:  חבר הכנסת זאב אלקין, בקשה

זאב אלקין: תודה רבה, אדוני היושב ראש

זאב אלקין:  כמו חברי חבר הכנסת גדעון סער אני אפתח ואומר שלי יש רק דברים טובים להגיד על יושב ראש הוועדה הקרואה הנוכחי של טבריה

זאב אלקין:  הוא עושה את מלאכתו נאמנה

זאב אלקין:  כשהייתי שר הבינוי והשיכון חתמנו על הסכם גג, אירוע חשוב לטבריה, והוא היה מאוד קואופרטיבי ומאוד יעיל

זאב אלקין:  כשהוא התמנה לתפקיד הזה היה מצב חוקי מסוים

זאב אלקין:  אנחנו מדברים פה על חוק רטרואקטיבי ופרסונאלי, חוק שאני לא מבין למה אתם, אנשי הליכוד, מקדמים

זאב אלקין:  אתם נותנים פה תמריץ להדחה של ראשי ערים על ידי שר הפנים שיוכל לשים מועמד כלבבו כיו"ר ועדה קרואה שאחר כך יוכל לרוץ

זאב אלקין:  למה הליכוד, שזאת המפלגה שהכי הרבה משתייכים אליה, עושה את זה אני לא מבין

זאב אלקין:  אחת הסיבות לתיקון ב-2008 הייתה לא לתת יותר מידי תמריץ להקים ועדות קרואות

זאב אלקין:  דיברת על דמוקרטיה, עמית

זאב אלקין:  פה זה בדיוק הפוך

זאב אלקין:  הפעולה של החוק הזה לעתיד תהיה בדיוק הפוכה מדמוקרטיה

עמית הלוי: אנחנו משנים את החוק במקרים בהם אפשר להקים ועדה קרואה, שזה רק שני מקרים קיצוניים מאוד

זאב אלקין: המקרים הם קיצוניים, אבל הנכונות ללכת לכלי הזה היא לא טריוויאלית ועומדת לביקורת שיפוטית

זאב אלקין:  בשונה ממך הייתי בסרט הזה

עמית הלוי: כמה פעמים קרה מקום המדינה, זאב, ששר הפנים הקים ועדה קרואה?       

עודד פורר: בקדנציה הזאת קרו הרבה מאוד דברים שלא קרו מאז קום המדינה

גדעון סער: מקום המדינה היו מאות מקרים

גדעון סער:  נכון שבשנים האחרונות השימוש בכלי הפך ליותר ויותר נדיר, וטוב שכך, אבל בעבר היו שרי פנים שבקדנציות שלהם מינו המון ראשי ועדות קרואות

גדעון סער:  לך למאיר שטרית ואחרים ותשאל אותם

זאב אלקין: זאת הצעת חוק שנוגעת ליכולתו של יושב ראש ועדה קרואה להתמודד, שזה נטו אירוע ממשלתי ולא אירוע של הכנסת

זאב אלקין:  מי שמופקד על הבחירות המוניציפאליות זה משרד הפנים, מי שממנה יו"ר ועדה קרואה זה משרד הפנים

זאב אלקין:  אם הממשלה חושבת שזה מה שנכון לעשות מבחינה מקצועית, תתכבד הממשלה, תקבע את עמדתה, תביא הצעת חוק ממשלתית, תיתן אפילו פטור להצעת החוק של עמית הלוי

זאב אלקין:  למה גלגלו את זה לכנסת? כי היה ברור לממשלה שהיא תיתקל בבעיה משפטית בתוך הייעוץ המשפטי לממשלה

זאב אלקין:  זה לא חוק בחירות לכנסת שלפעמים הממשלה מעבירה ואומרת "תחליטו בכנסת אתם", זה חוק שהוא נטו בסמכות של הממשלה, עם כל ההשלכות שלו

זאב אלקין:  הממשלה באה פה ואומרת: "אין לי עמדה, אני לא יודעת, בכלל לא שמעתי, אני לא פה בעסק, יש את אופיר כץ שיהיה שעיר לעזאזל וינהל את כל האירוע הזה"

זאב אלקין:  אני לא מבין למה נכנסים פה לפינה הזאת

זאב אלקין:  תחזירו את זה לממשלה שהיא זאת שתגיד אם זה דחוף או לא דחוף, אם יש פטור או אין פטור, אם היא בעד או נגד

זאב אלקין:  למה אנחנו צריכים להתעסק בזה כוועדת הכנסת? זה לא רגיל שאתה מביא לפה להצבעה חוקים בפטור מחובת הנחה

זאב אלקין:  בדרך כלל, כמו שאמרת, מעלים את זה לממשלה וכשהיא רוצה את הפטור היא נותנת

אופיר כץ: זאת גם פעם ראשונה שהממשלה העבירה את זה להנהלת הקואליציה

אופיר כץ:  בגלל זה זה הגיע לפה יחד עם הפטור

זאב אלקין: אין סיבה לעשות את זה בנושא הזה

זאב אלקין:  לא היה דבר כזה שבנושא שהוא נטו פררוגטיבה של הממשלה, הממשלה פתאום נאלמת דום

זאב אלקין:  אני חושב שלא נכון לוועדת הכנסת להיכנס לאירוע הזה שמריח מאוד רע

זאב אלקין:  היועצת המשפטית פה אומרת שבנסיבות האלו זו הצעת חוק פרסונאלית לחלוטין והדרך לקדם אותה במהירות דרך פטור מחובת הנחה הופכת את זה לעוד יותר פרסונאלי כי אף אחד כבר לא מסתיר

זאב אלקין:  אומר חבר הכנסת עמית הלוי: "אני רוצה שזה ישפיע על טבריה בבחירות הקרובות", מה שהופך את זה לאימ-אימא של הפרסונאלי

זאב אלקין:  אתם נכנסים פה, אופיר, באין כניסה עם הצעת חוק שאו שלא תגיע לסיומה או שתיפסל, ואז אתם עוד פעם תחטפו את כל האש, תאכלו את כל הדגים הסרוחים ותגורשו מן העיר, תרתי משמע

אופיר כץ: חבר הכנסת נאור שירי, בקשה

נאור שירי: זאת הפעם השנייה שאני יושב פה בדיון על פטור מחובת הנחה לגבי חוקים של עמית הלוי

נאור שירי:  החוק הראשון היה חוק המתנות, החוק השני הוא החוק הזה

נאור שירי:  רבות דובר במשכן על חשיבותה של הדמוקרטיה, על חשיבותו של שלטון הרוב

נאור שירי:  מה שקורה פה, מעבר לכל ההליך של פטור מחובת הנחה שמוגש לפני הבחירות המקומיות, זה שאתם מתעלמים באופן מהותי מהכוח של ראש הרשות והיכולת שלו לייצר קמפיין אפקטיבי ולהשתמש במשאבי הרשות על מנת להיבחר

נאור שירי:  אתם מתעלמים מהצורך הבסיסי של תושבי ותושבות טבריה, כל אותם 50,000 שחבר הכנסת הלוי ציין לבחור את הנציגים שלהם

נאור שירי:  אתם פשוט מתעלמים

נאור שירי:  אתם לא נותנים לתושבי ותושבות טבריה לבחור את הנציגים שלהם

נאור שירי:  כשלטון מרכזי שמתנהל באופן חזירי אתם פשוט רוצים את כל הכוח אצלכם, אתם מעוניינים למנות ראשי ערים, תופעה נפסדת שהבית הזה יצא כנגדה

נאור שירי:  זה הליך הפוך לגמרי מתהליכים שקורים בעולם לביזור סמכויות

נאור שירי:  לא מספיק שאתם ממנים רשות, אתם גם מאשרים את התקציב שלה, אתם מפזרים את המועצה

נאור שירי:  הפקעת הזכות מתושבי ותושבות טבריה לבחור ולהיבחר היא לא סבירה בעולם הזה

נאור שירי:  אני חושב שההצעה הזאת נפסדת, אני חושב שגם יו"ר הוועדה מסכים איתי

אופיר כץ: חבר הכנסת גלעד קריב, בקשה

גלעד קריב: אין אדם אחד בחדר ואין תושב אחד בטבריה שקונה את האמירה שהחוק הזה הוא לא פרסונאלי, לכן אני לא אבזבז את מילותיי על העניין הזה

גלעד קריב:  כנראה שחבר הכנסת הלוי הוא היחיד שמאמין שהחוק הוא לא פרסונאלי - אנחנו חושבים אחרת

גלעד קריב:      אני רוצה לחזור לשבוע האחרון שלי בתור יושב ראש ועדת חוקה

גלעד קריב:  אני בשבוע הזה כינסתי דיון עקרוני

גלעד קריב:  בניגוד ליושב ראש ועדת החוק הנוכחי לא הנחתי שום הצעה על השולחן, לא הבאתי יועץ מפורום קהלת או מפורום אחר שיכתוב לי הצעה, פשוט כינסתי דיון עקרוני על מה שמכונה בתקשורת "חוק הנאשם", מניעת התמודדות של אדם שמתנהל נגדו משפט פלילי

גלעד קריב:  כל חברי הכנסת של הליכוד הגיעו ודיברו בשפה חריפה מאוד נגד הרעיון ששבועות אחדים לפני סיום העבודה של הכנסת מקיימים דיון עקרוני בנושא פרסונאלי שקשור לבחירות הקרובות

גלעד קריב:  ידידי היועץ המשפטי לוועדת החוקה ד"ר בליי, שהיו לי איתו יחסי עבודה טובים וקרובים, ביקר את עצם קיום הדיון

גלעד קריב:  עכשיו יאמרו לי חברי הכנסת של הליכוד ששיסו אותנו בשוטים ובעקרבים על עצם הדיון אז, מה ההבדל בין מה שהיה אז לבין החקיקה הזאת שמכוונת לעיר אחת, למועמד אחד

גלעד קריב:  עם כמה חמאה אתם רוצים ללכת על הראש שלכם ברחובות העיר טבריה?     בחוק הזה צריך לדון בהקשר של הבחירות, צריך לראות אותו כחלק מההסתערות שלכם על השלטון המקומי

גלעד קריב:  הדי הצעקות על חוק קרן הארנונה עוד לא שככו ואתם עכשיו מביאים את החקיקה הזאת

גלעד קריב:  שר הפנים לא מקדם אישור של חוקי עזר עירוניים שלא נראים לו ואתם עכשיו פותחים פתח להתערבות שלכם בהליכי בחירות, בהפיכת הכלים של ועדות קרואות לכלי פוליטי

גלעד קריב:  אתם פשוט הכרזתם מלחמה על השלטון המקומי

גלעד קריב:  אני מאוד מקווה שהמרכז לשלטון מקומי וכל ראשי הערים שידעו להתייצב כאן במאבק בחוק הארנונה, ידעו להתייצב גם נגד החוק הרע הזה

גלעד קריב:  לצערי הם לא פה, אבל הם יהיו בוודאי בוועדת הפנים

אופיר כץ: חבר הכנסת דוידסון, בבקשה

סימון דוידסון: חשבתי שכל הנושא של חוקים פרסונאליים הסתיים בקדנציה הזאת, אבל זה ממשיך

סימון דוידסון:  בחמשת החודשים הראשונים של הממשלה דנו רק בחוקים פרסונאליים

סימון דוידסון:  הייתה הפסקה קטנה, אבל עכשיו חוזרים חזרה

סימון דוידסון:  חבר הכנסת עמית הלוי הוא אדם מיוחד, אדם ישר ואדם מוכשר שהפכתם לאיש משימות מיוחדות

סימון דוידסון:  נתתם לו לטפל בשני חוקים הזויים: בחוק המתנות ובחוק הזה

סימון דוידסון:  למה החוק הזה הוא הזיה מוחלטת? כי נתתם לאדם להיות ראש הוועדה הקרואה בעיר טבריה לפני שלוש שנים, נתתם לו תפקיד שהוא תפקיד מקצועי

סימון דוידסון:  בשלוש השנים האלה, כמו שאתם יודעים, הוא קיבל תקשורת, הוא התחזק בעיר, כולם הכירו אותו, הפכתם אותו לקינג של העיר טבריה

סימון דוידסון:  לתושבים אין מושג מה זו ועדה קרואה, מה זו לא ועדה קרואה

סימון דוידסון:  הפכתם אותו בפועל לראש עיר, ועכשיו אתם רוצים גם לאשר אותו כראש העיר הבא

סימון דוידסון:  למה הוא יהיה ראש העיר הבא? כי במשך שלוש שנים הוא קיבל את כל הכוח

סימון דוידסון:  אנחנו יודעים מה זה ראש עיר מוניציפאלי - זה תקשורת, כל הזמן מדברים עליו, הוא נמצא בכל אירוע, מעניק פרסים ותעודות

סימון דוידסון:  פשוט הפכתם אותו למנהיג של העיר

נאור שירי: הוא יותר מראש עיר רגיל, כי החוק מגביל את ראשי העיר במשאבי הרשות

נאור שירי:  את הוועדה הקרואה הוא לא מגביל

סימון דוידסון: נתתם חותמת לזה שהוא יהיה ראש העיר הבא

סימון דוידסון:  אתם משנים את חוקי המשחק במוניציפאלי

סימון דוידסון:  אתם  משנים עכשיו דבר שלא היה מאז קום המדינה, בדיוק כמו שאתם משנים הרבה דברים אחרים

טלי גוטליב: מ-2008

סימון דוידסון: אני מתפלא על חברי הליכוד שנותנים לשרץ לא לעבור חקיקה נורמאלית ורוצים לזרז את הכל

סימון דוידסון:  למה לזרז את הכל? כי יש פה אינטרס של מפלגה מסוימת שהאדם הזה יהיה ראש העיר של טבריה

סימון דוידסון:  לא נתפס הדבר הזה

גלעד קריב: יגיע גם חוק על שינוי כללי המשחק של הרבנות הראשית בעוד רגע

אופיר כץ: חברת הכנסת יוליה מלינובסקי, בקשה

יוליה מלינובסקי: מדובר פה בחוק שמונח שלושה חודשים לפני הבחירות, בחוק שהוא פר אקסלנס מאוד פרסונאלי, כי מדובר על איש ספציפי, על משהו מאוד מאוד נקודתי

יוליה מלינובסקי:  פשוט סירחון יוצא מהצעת החוק הזאת

יוליה מלינובסקי:  אני רוצה להזהיר את עמית מקידום הצעת החוק הזאת, אני לא יודעת מאיפה זה נפל עליו

יוליה מלינובסקי:  אם חלילה זה יגיע לאותה סיטואציה כמו שהיה עם חיים כץ, אני לא אוכל להגן עליו בנושא החסינות

אופיר כץ: חברת הכנסת טלי גוטליב, בקשה

טלי גוטליב: אני לא מפתיעה פה אף אחד, דעותיי ידועות

טלי גוטליב:  אני לא חושבת שיש עוד הרבה חברי כנסת שמגיעים לוועדות כדי לצאת נגד ההצעה של חברם לסיעה, אבל עם כל הכבוד אני מחויבת רק לעם ישראל

טלי גוטליב:  התרעתי כמה וכמה פעמים גם בסיעה שלי, גם בקבוצות הווטסאפ, גם ברשתות החברתיות שאני לא מוכנה לקבל הצעת חוק שערורייתית, מסוכנת מאוד שעולה חלילה כדי טובת הנאה רגולטורית שהיא חלק מיסוד עובדתי של עבירה פלילית באשר היא, על גבול עבירות טוהר המידות שקיימות בספר החוקים

טלי גוטליב:  אתם נמצאים כאן בוועדה שיש לה כוח לקצר הליכים

טלי גוטליב:  לעשות שימוש בסמכות צריך לעשות בידיים סופר נקיות

טלי גוטליב:  שמעתי גם שמעתי שעורך דין עמית הלוי אמר שהוא הסתובב ברחובות טבריה והתבקש להגיש את הצעת החוק הזאת לבקשתם של אזרחים בטבריה

טלי גוטליב:  אני לא קונה את זה מהסיבה שהרבה מאוד פעמים בהיותי סנגורית ראיתי וגם ראיתי תמונה מצורפת של עמית הלוי יחד עם יושב ראש הוועדה הקרואה

טלי גוטליב:       בשנת 2008 מצאו לחוקק את תקופת הצינון

טלי גוטליב:  מה בעצם יוצרת תקופת צינון? כשאני ממנה יושב ראש ועדה ממנה או ועדה קרואה, הוא מתמנה, הוא לא עובר את כל התהליך של בחירות, של ללכת לדבר עם האזרחים, לקבל את האמון שלהם, להבטיח להם הבטחות ולקיים את ההבטחות האלו

טלי גוטליב:  הוא משתמש במנגנון כיו"ר ועדה ממונה, לא כראש עיר

טלי גוטליב:  עולה ריח מאוד מאוד רע מהצעת חוק שמוגשת כדי להקל פרסונאלית על מועמד

טלי גוטליב:  כחברת ליכוד אני לא מוכנה לקבל שבמשמרת שלנו תוגש הצעת חוק שכזאת

טלי גוטליב:  חשבתי לתומי שאחרי כל מה שאני אומרת בכל מקום, שאחרי הביקורת הנוקבת שקבוצת הליכוד מקבלת על הצעת החוק המאוד מאוד משונה הזאת אתם תיקחו צעד אחורה, אבל במקום זה אתם מקצרים את ההליכים, מביאים לוועדת הכנסת פטור מחובת הנחה כדי לעזור לבן אדם אחד

טלי גוטליב:  יש כללים בחקיקה שנועדו בראש וראשונה ליצור שוויון בין אזרחי מדינת ישראל

טלי גוטליב:  עם כל הכבוד לליכוד, עם כל הכבוד לחברי לסיעה ולקואליציה, אני לא עומדת מנגד

טלי גוטליב:  אני לא מצביעה פה בוועדה, לכן אני קוראת לחברי הליכוד להתעשת ולזכור שאף אחד אסור שיהיה נגוע בפגיעה קשה בניקיון כפיים

טלי גוטליב:  אני אומרת בכל לשון של בקשה, אל תצביעו על החוק הזה

טלי גוטליב:  לא סתם לא הצביעו על החוק הזה בוועדת שרים

טלי גוטליב:  אני יודעת שאני משלמת מחירים אישיים על כך שאני אומרת את הדברים נכוחה, אבל החוק הזה לא מתאים, החוק הזה לא ראוי

טלי גוטליב:  אל תקצרו לאדם הזה הליכים, הוא לא פגש אנשים ברחוב

טלי גוטליב:  כדי לא לחטוא בלשון הרע אני לא אומרת מה יכול להיות, אבל אני יודעת שיש חקירה בלהב על הדבר הזה

טלי גוטליב:  אתם נורמאליים? יש חקירה בלהב שבודקת מי מקבל, מי צפוי לקבל טובת הנאה, איזה הבטחות כרוכות בהצעת החוק הזאת, האם יש עוד אנשים בתוך הרשות עצמה שהובטח להם כך או אחרת

טלי גוטליב:  אל תיגעו בחוק הזה, זה לא מתאים לנו כליכוד

טלי גוטליב:  אנחנו אנשים שדואגים לכלל אזרחי מדינת ישראל, אנחנו לא מחוקקים חוקים פרסונאליים

טלי גוטליב:  אגב, לא כל חוק פרסונאלי הוא פסול, יש חוק פרסונאלי שיש בו רעיון ויש בו היגיון, אבל פה יש חקיקה שנועדה לטייב ולפתוח פתח על פני מועמדים אחרים ליו"ר ועדה קרואה בלי תקופת צינון

טלי גוטליב:  לאן הגענו?     

שני אילוז: יש לי אלא רק להצטרף לדבריה של חברת הכנסת טלי גוטליב

שני אילוז:  אני חולקת על חבר הכנסת עמית הלוי

שני אילוז:  תושבי טבריה פונים אלינו, המועמדים, משוועים שהעיר טבריה תצא מהמשבר שבו היא נמצאת

שני אילוז:  העיר טבריה נמצאת במצב מאוד מאוד גרוע

שני אילוז:  התושבים משוועים לכך שיהיה ראש עיר נבחר

שני אילוז:  כמו שאמרו כאן הדוברים האחרים, לא משנים את הכללים באמצע המשחק

שני אילוז:  חבר הכנסת אופיר כץ, 10 שנים אני חברת ליכוד, מדברת המון באולפנים ומגינה על הליכוד

שני אילוז:  כשעלתה הצעת חוק פרסונאלית בממשלה הקודמת, בממשלת השינוי, אני הראשונה שיצאתי כנגדה ושילמתי על זה מחירים יקרים

שני אילוז:  לא יכול להיות שהמפלגה שלנו, שהיא מפלגה שאמורה להיות מפלגה של כל העם, תעשה דבר כזה שעולה ממנו ריח מאוד מאוד רע

שני אילוז:  כמו שאמרה חברת הכנסת גוטליב, יש לכם את הסמכות לא לאפשר דברים כאל

שני אילוז: , תקשיבו לרצון שלכם

ירון לוי: חבר הכנסת עמית הלוי, הסתובבת בטבריה וטיילת, רק שכנראה לא דיברת עם ליכודניקים

ירון לוי:  אני נמצא פה גם בשם הליכודניקים, החברים שלי

ירון לוי:  99% מחברי הליכוד בטבריה סולדים מהצעת החוק שלך, עד כדי תיעוב

ירון לוי:  כולם יודעים שהסיבה שאנחנו נמצאים בדיון הזה היא כי אריה דרעי מפחד ממני, מרון קובי

ינון אזולאי:  בשביל זה הלכת לבית משפט מספר פעמים ולא הצלחת? זרקו אותך מכל המדרגות

ינון אזולאי:  אם אתה מסוגל, לך תתמודד

ארז מלול: צריך לעשות חוק שמי שנכשל בניהול עיר לא יכול להתמודד יותר

ארז מלול:  זה החוק שעמית היה צריך להביא

ירון לוי: אולי צריך לשנות את החוק כך שמי שישב בבית סוהר לא יוכל להיות חבר כנסת

ירון לוי:  אולי ישנו בעתיד את החוק ואריה דרעי לא יוכל להיות חבר כנסת

ירון לוי:  חבר הכנסת עמית הלוי אמר שהצעת החוק הראשונית שלו מדברת על זה שכשיושב ראש ועדה ממונה מוצלח - -     

עמית הלוי: מי שמך לקבוע מה מוצלח ומה לא?     

ירון לוי: 99% מהוועדות הממונות בישראל נכשלו כישלון חרוץ, מה שמעיד על זה שהצעת החוק הזאת היא הצעה פרסונאלית

ירון לוי:  כדאי מאוד שבשנת 2023 תזכור עם מי אתה מדבר בטלפון, כי אנשים מקליטים, אנשים משמיעים ושמים ברמקול

ירון לוי:  שמעתי אותך מדבר על החוק הזה עוד הרבה לפני הסיור

זאב אלקין:  אני מבקש התייעצות סיעתית

אופיר כץ: מי בעד מתן הפטור, מי נגד, מי נמנע?     

אופיר כץ: בעד – 8  

אופיר כץ: נמנעים – אין  

גלעד קריב: רוויזיה

אופיר כץ: בקשת יושב ראש ועדת הפנים והגנת הסביבה למיזוג הצעות החוק הבאות: א

אופיר כץ:  הצעת חוק הדרכונים (תיקון מס' 10), התשפ"ג-2023 (מ/1624)

אופיר כץ:  ב

אופיר כץ:  הצעת חוק הדרכונים (תיקון – מתן דרכון לעולה), התשפ"ג-2022 (פ/1039/25), של חה"כ יוסף טייב

אופיר כץ:  בקשה, ארבל

ארבל אסטרחן: זו בקשה שגרתית שמגיעה לוועדת הכנסת מהוועדות השונות בנוגע למיזוג הצעת חוק פרטית שעברה בקריאה טרומית עם הצעה ממשלתית שעברה בקריאה ראשונה והכנתן לקריאה השנייה השלישית כאשר הן עוסקות באותו נושא

ארבל אסטרחן:  הנושא של ההצעה נדון פה בשבוע שעבר, זה היה כשניתן הפטור להצעה הממשלתית

ארבל אסטרחן:  עכשיו מתבקש האישור של ועדת הכנסת

זאב אלקין: נדמה לי שהצביעו על זה בוועדת הפנים

ארבל אסטרחן: יש מכתב של יו"ר ועדת הפנים

זאב אלקין: אדוני היושב ראש, אתה יודע מה עמדתי לגבי הצעת החוק הזאת

זאב אלקין:  אני חושב שזו הצעת חוק גרועה

זאב אלקין:  אני מבקש שלא תתקיים פה הצבעה עד ששתי הצעות החוק לא יונחו על שולחננו

ארבל אסטרחן: ביולי 2017 נכנס לתוקף תיקון מס' 9 לחוק הדרכונים, שם תוקן סעיף 6 לחוק שעניינו שיקול דעת שר הפנים במתן דרכונים או תעודות מעבר, והוספה הוראה שלפיה לא יסרב השר לתת דרכון ראשון למי שקיבל את אזרחותו לפי סעיף 2 לחוק האזרחות ובשל כך בלבד טרם השתקע בישראל

ארבל אסטרחן:  סעיף 2 מסדיר אזרחות ישראלית מכוח שבות

ארבל אסטרחן:  בהתאמה תוקן סעיף 4 המאפשר לשר הפנים להעניק לעולה שטרם השתקע דרכון לתקופה קצרה מ-10 שנים או תעודת מעבר, והוא הוכפף להוראות סעיף 6(ב) באופן ששר הפנים לא יוכל לתת לעולה שטרם השתקע בישראל תעודת מעבר במקום דרכון ראשון

ארבל אסטרחן:  משמעות התיקון ששר הפנים לא יוכל לסרב לבקשה של עולה שקיבל אזרחות רק בשל כך שהעולה טרם השתקע בישראל

ארבל אסטרחן:  השלכות תיקון 9 נבחנו לאחר חקיקתו ומממצאי הבחינה נראה כי יש תופעה רחבת היקף של ניצול האפשרות לקבל אזרחות מיידית מכוח שבות רק לצורך קבלת דרכון ישראלי בלא קיום זיקה ממשית אחרת למדינה

ארבל אסטרחן:  גורמי הביטחון הביעו חשש כי התיקון עלול להביא לניצול לרעה של חוק השבות לצורך קבלת דרכון ישראלי על ידי גורמים המבקשים לבצע פעולות הפוגעות בביטחון המדינה, לכן הוצע להשיב את החוק לנוסחו כפי שקדם לתיקון 9, זאת אומרת לבטל את סעיף 6(ב) באופן שיאפשר לשר הפנים לסרב להעניק דרכון ישראלי לעולה טרם השתקעותו בישראל ולמחוק את הכפפת הוראות סעיף 4(א) לחוק לסעיף 6(ב) כך ששר הפנים יוכל לתת תעודת מעבר לעולה שטרם השתקע בישראל

זאב אלקין: 	הנוסח של החוק שונה, לפי מה שאני מבין

ארבל אסטרחן: זה מבחן שונה ממבחן של הצמדה

ארבל אסטרחן:  לצורך הצמדה ההצעות צריכות להיות זהות או דומות בעיקרן

ארבל אסטרחן:   בשביל שוועדה תוכל למזג שתי הצעות שנמצאות על שולחנה ולהכין אותן ביחד לקריאה הבאה מספיק שהן יעסקו באותו נושא

זאב אלקין: זאת הצעת חוק גרועה שמעבירים בקצב מזורז

זאב אלקין:  הזימון לדיון בוועדת הפנים יצא עוד לפני שהצעת החוק עברה קריאה ראשונה במליאה, אירוע לא נכון מבחינת ההתנהלות של הכנסת

זאב אלקין:  מה המשמעות של זה? שלא משנה מה אנחנו מצביעים במליאה, לא משנה על מה אנחנו דנים בוועדת הכנסת, יש כבר מישהו שיודע שזה אצלו

זאב אלקין:  אני לא זוכר הרבה מקרים שפרסמתם קיום ועדה עוד לפני שהחוק עבר קריאה ראשונה במליאה

זאב אלקין:  לא מקובל לעשות את זה

אופיר כץ: חברת הכנסת יוליה מלינובסקי, בקשה

יוליה מלינובסקי: כואב לי שהכנסת מקדישה כל כך הרבה זמן להצעת החוק ההזויה הזאת ולא לבעיות אמיתיות

אופיר כץ: הצעת החוק הזאת תקבע אם יהיה פטור מוויזות או לא יהיה פטור מוויזות

זאב אלקין: זה לא נכון

אופיר כץ: שר הפנים אומר שכן

זאב אלקין: לא במקרה בדיון בוועדת הפנים הטענה הזאת לא נאמרה

יוליה מלינובסקי: יכול להיות שהטענה המרכזית הזאת שאתה מדבר עליה לא קיימת, היא לא נכונה

יוליה מלינובסקי:  בושה וחרפה אם זה ככה

יוליה מלינובסקי:  עובדה שבדיון הקודם בוועדת הפנים גורמי המקצוע לא הזכירו את זה בכלל

יוליה מלינובסקי:  אנחנו נתנגד לזה בתוקף, כי אי אפשר בכל החטאים של הקואליציה להאשים עולים חדשים

זאב אלקין: התייעצות סיעתית

אופיר כץ: מי בעד המיזוג של הצעות חוק הדרכונים, מי נגד, מי נמנע?     

אופיר כץ: בעד – 7  

אופיר כץ: נמנעים – אין  

זאב אלקין: רוויזיה

אופיר כץ: 	קביעת ועדה לדיון בהצעת חוק הקמת מאגר מידע גנטי של כלבים, התשפ"ג-2022 (פ/690/25), של חה"כ נאור שירי וקבוצת חברי הכנסת

אופיר כץ:  ההמלצה של הלשכה המשפטית היא ועדת הכלכלה

אופיר כץ:  מי בעד, מי נגד, מי נמנע?     

אופיר כץ: אושר

אופיר כץ: אני מחדש את הישיבה

אופיר כץ:  הצבעה על שתי רוויזיות

אופיר כץ:  רוויזיה ראשונה על בקשת חבר הכנסת עמית הלוי להקדמת הדיון בהצעת חוק הרשויות המקומיות

אופיר כץ:  ינמק חבר הכנסת זאב אלקין

זאב אלקין: אדוני היושב ראש, עוד במהלך הדיון אמרה היועצת המשפטית של הוועדה שמדובר בהצעת חוק פרסונאלית שמקודמת בנסיבות שלא נכון לקדם אותה

זאב אלקין:  בדיון עצמו גם נחשפנו לטענה של חברת הכנסת טלי גוטליב על כך שמתבצעת חקירת להב סביב הצעת החוק הזאת

זאב אלקין:  אני חושב שמהנסיבות האלו לא יהיה נכון לתת פטור, לכן אני מציע לכם להתעשת ולאשר את הרוויזיה

אופיר כץ: מי בעד הרוויזיה, מי נגד, מי נמנע?     

אופיר כץ: בעד – 2  

אופיר כץ: נמנעים – אין  

זאב אלקין: הרוויזיה השנייה קשורה להצעת חוק הדרכונים ולמיזוג שתי הצעות חוק, הפרטית והממשלתית

בועז ביסמוט: גם פה צפויה אחר כך חקירה?      

זאב אלקין: פה צפוי נזק גדול

זאב אלקין:  מכיוון שמדובר פה בתהליך חקיקה שמקודם באופן מזורז וחסר תקדים בכנסת, אפשר להמתין עם המיזוג הזה עד הדיון העקרוני שבכלל לא הסתיים

זאב אלקין:  אם בוועדת הפנים ביקשו נתונים ממשרדי ממשלה שעוד לא הביאו אותם לצורך קידום הצעת החוק, בשביל מה למזג? אני מציע לאשר את הרוויזיה ולהמתין עם המיזוג

אופיר כץ: מי בעד הרוויזיה, מי נגד, מי נמנע?     

אופיר כץ: בעד – 2  

אופיר כץ: נמנעים – אין  

אופיר כץ: הישיבה נעולה